CELEX: 62014CN0534
Language: lt
Date: 2014-11-24 00:00:00
Title: Byla C-534/14: 2014 m. lapkričio 24 d. Tribunale di Bergamo (Italija) pateiktas prašymas priimti prejudicinį sprendimą baudžiamojoje byloje prieš Andrea Gaiti ir kt.

2.2.2015   
            
            
               LT
            
            
               Europos Sąjungos oficialusis leidinys
            
            
               C 34/14
            
         2014 m. lapkričio 24 d.Tribunale di Bergamo (Italija) pateiktas prašymas priimti prejudicinį sprendimą baudžiamojoje byloje prieš Andrea Gaiti ir kt.
   (Byla C-534/14)
   (2015/C 034/15)
   Proceso kalba: italų
   
      Prašymą priimti prejudicinį sprendimą pateikęs teismas
   
   
      Tribunale di Bergamo
   
   
      Šalys pagrindinėje baudžiamojoje byloje
   
   Andrea Gaiti, Sidi Amidou Billa, Joseph Arasomwan, Giuseppe Carissimi, Sahabou Songne
   
      Prejudiciniai klausimai
   
   
               1.
            
            
               Ar SESV 49 ir paskesni straipsniai bei 56 ir paskesni straipsniai, atsižvelgiant taip pat į tai, kaip juos aiškino Europos Sąjungos Teisingumo Teismas 2012 m. vasario 16 d. Sprendimo [sujungtose bylose C-72/10 ir C-77/10] 72 punkte, turi būti aiškinami taip, kad pagal juos draudžiama organizuoti konkursą dėl koncesijų, kurių trukmė yra trumpesnė, nei praeityje suteiktų koncesijų?
            
         
               2.
            
            
               Ar SESV 49 ir paskesni straipsniai bei 56 ir paskesni straipsniai, atsižvelgiant taip pat į tai, kaip juos aiškino Europos Sąjungos Teisingumo Teismas minėto sprendimo 72 punkte, turi būti aiškinami taip, kad pagal juos draudžiama reikalavimą palyginti koncesijas pagal galiojimo pabaigą laikyti tinkamu koncesijų, dėl kurių rengiamas konkursas, trumpesnės trukmės, palyginti su anksčiau suteiktų koncesijų trukme, pateisinimu?
            
         
               3.
            
            
               Ar SESV 49 ir paskesni straipsniai bei 56 ir paskesni straipsniai, atsižvelgiant taip pat į tai, kaip juos aiškino Europos Sąjungos Teisingumo Teismas minėto sprendimo 72 punkte, turi būti aiškinami taip, kad pagal juos draudžiama numatyti pareigą neatlygintinai perleisti teisę naudotis nuosavybei priklausančiu materialiu ir nematerialiu turtu, kuris sudaro lošimo įmokų surinkimo ir administravimo tinklą, tuo atveju, kai baigiama vykdyti veiklą pasibaigus galutiniam koncesijos terminui arba dėl sprendimo dėl teisių atėmimo ar atšaukimo?